MALIBU, KALIFORNIA
SÚČASNOSŤ
Pane.
Čo je, Rolf?
Prišiel váš synovec.
Môžeš to dať do škatule?
Strýko Máximo!
Hugo! Vitaj späť v Malibu.
Všetko najlepšie.
Na toto som čakal už týždne.
Aké veľké prekvapenie si pre mňa tento rok pripravil?
Pôjdeme súkromným lietadlom na super miesto?
Kúpim si tenisky v Šanghaji?
No, v podstate ideme na cestu.
Máš už 14 a si na ceste k dospelosti,
a tak som sa rozhodol, že ti rozpoviem svoj životný príbeh.
Máš hodnotu stoviek miliónov dolárov
a tvoj dar je príbeh?
Ver mi, Hugo…
…to, čo ti poviem,
je cennejšie ako akákoľvek suma peňazí.
Veď už poznám ten príbeh, ako si sa z ničoho vypracoval.
Vyrastal si v chudobných uliciach Mexika,
bla, bla, bla a teraz vlastníš tak 50 spoločností.
No, áno. Áno, mám veľa domov,
mnoho áut, sluhu belocha.
A stopercentného. Poslal som ho na DNA test.
Je ale dôležité, aby si vedel, ako som sa sem dostal.
Nemáš žiadny vzťah k histórii našej rodiny.
Po španielsky hovoríš ako turista
na jarných prázdninách v Cancúne.
Španielsky ja hovoriť veľmi dobre.
Prestaň. Prestaň.
Všetkým je z toho smutno.
Tento príbeh je o mne, no aj o…
Mieste, ktoré všetko zmenilo.
A je lepší ako Šanghaj, pretože...?
Zlý postoj.
Možno pomôže toto.
Strýko Máximo, ako sa začína tento príbeh?
Skvelá otázka, Hugo.
Všetko sa to začalo… v Acapulcu.
Vyrastal som,
keď bolo Acapulco miestom veľmi bohatých a veľmi slávnych.
Elvis Presley, Liz Taylorová, Cary Grant…
O nikom z nich som nikdy nepočul.
Ticho. Som v tranze.
A centrom bolo Las Colinas.
Najoslnivejšie letovisko.
Pre turistov boli Las Colinas a Acapulco čarovnými dovolenkami.
Pre miestnych to už bol iný príbeh.
Keď som mal osem,
robil som všetko, aby som pomohol rodine.
No život sa dal skutočne zlepšiť
iba prácou v Las Colinas.
Tak ako v prípade Dona Pabla.
Don Pablo Bonilla pochádzal z ulice
a bol natoľko očarujúci, že si našiel prácu v Las Colinas.
Pre mňa bol však legendou.
Stále si pamätám na deň, keď prišiel späť do starej štvrte.
Don Pablo! Keď vyrastiem, chcem byť ako vy!
Pozor, čo si želáš.
Na… to je pre teba.
Drž sa od neho, synček.
Už som ti vravela, že všetko, čo má, je od diabla!
V ten večer som vyšiel na našu strechu
a povedal som sestre, že jedného dňa budem pracovať v Las Colinas
a všetko sa tým zmení.
Tým som si bol istý.
Otec, a je to tu. Prvý deň v skutočnej práci.
Máš pre mňa nejaké rady?
Dobre, tak možno nabudúce.
No, tak na mňa dnes dozeraj, dobre?
Nechcem to pokaziť.
Nielen pre seba, ale aj pre rodinu.
Abuelita
mala tri upratovacie práce, len aby nás uživila.
No odchádzal jej aj zrak
a nevedeli sme, ako dlho ešte bude môcť pracovať.
Aj keď to otec nemôže povedať, sme na teba obaja veľmi pyšní.
Všetci kolegovia na autobusovej stanici ťa budú zbožňovať.
Máximo.
Mám ťa rada, drahý braček!
Kým prídeš domov, pripravím ti večeru.
Počkať. Stop. To je moja mama?
Neverím, že niekedy bola taká.
Dobre, máš pravdu.
Povedala skôr…
Máximo.
Veľa šťastia v práci.
Uži si svoje miesto v kapitalistickom systéme!
Máximo!
Hádaj čo?
Chvíľa, na ktorú sme celý život čakali, je tu!
Prišiel si o panictvo?
To sú ale novinky! S kým? Sesternicou z tretieho kolena?
Nie z druhého. Od tretieho nižšie je to čudné.
Nie, nie. Neprišiel som o panictvo. Toto je ešte lepšie!
No, možno rovnaké.
Sused Tito má kamaráta, Jorgeho,
ktorý má brata Miguela,
a vraj jeho kamoš Francisco povedal,
že letovisko Las Colinas vyvesilo oznam, že najímajú nových ľudí!
A dnes doobeda som nám dohodol pohovory!
Páni, to je úžasné!
Ale nemôžem.
Dnes začínam na autobusovej stanici.
Veď to bol vždy náš najväčší sen!
Predstav si mamu
s úplne vyliečeným zrakom.
A je v obrovskom sídle pri oceáne,
nie preto, že by ho upratovala, ale preto, že si jej ho kúpil!
Hej!
Zamestnanecký vchod je vzadu.
Choďte, bežte tam!
Neznášam deň pohovorov.
Ani neviem, čo sem napísať.
Čo myslíš tým, že si bol
„reklamný riaditeľ spoločnosti pre nočnú zábavu“?
Jasné, že bol!
Ako by si nazval rozdávanie letákov pre najpopulárnejší strip klub v meste?
Klamstvom, Memo.
Nie, volá sa to prikrášlenie.
Musíš vyčnievať.
Máximo Gallardo?
Choďte za slečnou Garciovou. Posledné dvere naľavo.
Kráčal som popri ostatných
a premýšľal som, ako sa od nich odlišujem.
A potom som uvidel jeho meno na dverách.
Uvedomil som si, že nemám čo stratiť.
Prepáčte, Don Pablo?
Tu hovoríme anglicky.
Volám sa Máximo.
Mám pracovný pohovor tu v letovisku.
Pohovory sú tam.
Rozumiem.
Len, že som vyrastal na Arenalskej ulici, tak ako vy.
Stále tam bývam.
- Dnes som tu preto… - Prosím.
Cestou von mi zatvor.
Raz ste mi dali toto
a odvtedy som to nosil vo vrecku,
v nádeji, že sa s vami opäť raz stretnem.
A keď sme sa už stretli,
len sa vyprevadím.
Ako sa to voláš?
Máximo Gallardo Ramos, pane.
Ukáž mi žiadosť.
Máme viac ako sto uchádzačov.
Všetci hovoria po anglicky a majú viac skúseností ako ty.
Prečo by som namiesto nich prijal teba?
Pretože ostatní sú tu kvôli práci.
Ja som tu, pretože toto miesto zbožňujem, tak ako vy.
V Las Colinas ste pracovali
odo dňa, keď sa otvorili jeho brány, 12. marca 1949.
Zažili ste štyroch vlastníkov, tri hurikány, dve renovácie,
stiahnutie jícamy z obehu v roku 1972
a jedno hrozné zamorenie plošticami.
Hovorí sa, že ste v práci neboli iba deň.
Bolo by také ťažké
pochovať dedka v sobotu?
Od ôsmich rokov snívam, že budem pracovať v Las Colinas.
Teraz som tu.
A jediná vec, ktorá mi naozaj chýba, je príležitosť.
Ak mi ju dáte, potom sľubujem,
že to nikdy neoľutujete.
Ahoj, som doma.
Ahoj, mami.
„Mami“?
A umývaš riad?
Máximo Gallardo Ramos, čo si vyparatil?
Áno, Máximo, povedz mame, čo si spravil.
Nebol som v práci, lebo mám lepšiu…
v letovisku Las Colinas.
Hovorila som, aby si sa vyhýbal tej žumpe žiadostivosti a hriechu!
Zneužíva pracujúcich a romantizuje našu kultúru.
A je plná žiadostivosti a hriechu.
Čo by povedal otec?
Možno by sa tešil.
Otec sa zodral ako vodič autobusu a kvôli čomu?
Aby nakoniec zaspal za volantom a zomrel!
Táto práca mi aspoň dáva možnosť zlepšiť nám život.
Konečne ti môžeme dať vyšetriť oči, mami.
Oči mám v poriadku.
Minulý týždeň si sa modlila k mojej figúrke zápasníka.
Chcela som, aby vyhral.
Mami…
vychovala si zo mňa slušného človeka.
Sľubujem, že to nikdy nič neohrozí.
Sľúb mi, že nedovolíš, aby ťa to miesto zmenilo.
A že budeš nosiť otcov prívesok, aby ťa mohol chrániť.
Nuda! Myslela som, že to bude oveľa vzrušujúcejšie.
Neverím, že tu sedím.
Neverím, že vôbec sedím.
Doma máme len jednu stoličku.
Zdravím, moje nádherné zlatíčka.
Vitajte v slávnom
a neslávne známom letovisku Las Colinas.
Som Diane Daviesová.
Možno si ma pamätáte z…
Milujem ťa.
Mojich oslavovaných úloh v seriáloch,
prevratných tréningových videí…
A krúžime, a krúžime, a krúžime…
Radu koktailov, ktoré nahrádzajú jedlo.
Už teraz sa cítim chudšie.
A mojej autobiografie, bestselleru.
Tento kúsok neba som kúpila
s dvomi slovami na mysli: „absolútna znamenitosť“.
Ak ste sa dostali až sem,
tak preto, že personalisti vo vás videli potenciál. Juchú.
Môžete zatlieskať.
Najbohatšia, najočarujúcejšia
medzinárodná smotánka sa sem chodí zabávať.
Blbý laserový disk.
Zdravím, ľudia. Volám sa Chad.
A keďže som generálny manažér,
mojou úlohou je chrániť značku Las Colinas.
Možno sa pýtate, čo tú značku zosobňuje.
Nuž, ukážem vám to.
Vámonos. Poďme.
Najviac sme hrdí na našu diskrétnosť, jasné?
Ľudia tu oddychujú od svojich životov,
nechcú, aby ich rozmazávali v bulvári.
Jasné, mohol by som vám povedať, prečo bola krv
priamo tu a poslalo by to viacero strán za mreže,
do la prisión, no nepoviem.
Viete prečo? Diskrétnosť.
Dobre. Pokračujme.
Toto je foyer.
Celkom dráždivé, všakže? Poznáte slovo „dráždivé“?
Toto je náš vrchný barman, Beto.
Má tisíce príbehov o celebritách, ktoré stretol
a zopár z nich sa aj stalo.
Priateľ Marlon Brando o mne rovnako vtipkuje.
Je to vôbec skutočné?
Ak je to sen, nikdy sa nechcem zobudiť.
Hej! Hombre, ideme.
Toto je magnet celého letoviska.
Tu sa deje všetko.
Máximo Gallardo, ty pracuješ tu.
Memo Reyes?
To som ja. Tiež som pri bazéne?
V tvojej žiadosti sa uvádzalo,
že si bol „prevádzkový riaditeľ medzinárodnej odevnej organizácie“?
Správne, pane.
Čo? Mama ma nútila skladať bielizeň guatemalských susedov.
Nie, nie. Pri hosťoch žiadna španielčina, hermano, nikdy.
A jedine niekto s tvojím renomé
dokáže zvládnuť túto žiadanú úlohu.
Vidíš. Prikrášľoval som a pozri, kam ma to dostalo.
Najprv plachty, potom uteráky.
Poďme!
Ak máš nejaké otázky, Héctor všetky zodpovie.
Najlepší export z Argentínie.
- Čau. Postaraj sa o nováčika, dobre? - Jasné, šéfe.
Som Héctor, no ľudia ma volajú Héctor inšpektor.
A v skutočnosti som Španiel, ale tým gringos,
je to jedno.
Staráme sa tu o všetko a o každého.
A hotovo, madam.
Môj hrdina.
Kľúčom je predvídať každého potreby.
Spravíš to, bum, a si za vodou.
Nie počas mojej služby.
Spolu s Bohom sme jedno.
Naučte ma všetko, pane.
Ver mi, amigo, zo všetkého najviac
by som ťa chcel zadarmo naučiť všetko, čo viem, ale nechce sa mi.
Héctor, pomôž mi trochu s člnom, prosím.
Jasné ako facka.
Veľa šťastia, papi.
- Amy. - Pomoc.
- Deti ma mučia. - Áno? Hneď, pane.
Obzrel som sa
a mamine reči o hriechu a prebytku sa zdali úplne smiešne.
V mojich očiach vyzerali ako normálni turisti,
ktorí si užívajú dovolenku.
ŽENY
Dobre. Možno neboli až takí normálni, ako som si myslel.
Páni.
A vtedy som ju znova zazrel.
A tentokrát ma videla aj ona, Hugo.
A vieš, čo to znamená?
Znamená to, že sme sa videli.
Musel som s ňou hovoriť.
Ahoj. Volám sa Máximo. Dnes som začal.
Ahoj, teší ma. Som Julia.
Práve som servíroval filet mignon psovi.
Je to tu bežné?
Viac ako by si si myslel.
Kde pracuješ?
Teraz som pri bazéne.
Ale čoskoro budem manažér.
A jedného dňa to tu bude patriť mne.
No, páči sa mi to sebavedomie.
A angličtinu, máš celkom dobrú.
Ďakujem. Mal som tých najlepších učiteľov.
Luke Skywalker, Indiana Jones, Danny Zuko...
Tiež som mala dobré učiteľky.
Jane Austenovú, Emily Brontëovú, Virginiu Woolfovú...
Bez urážky, ale znejú ako nudné filmové postavy.
Vlastne sú to spisovateľky.
A jedny z tých skvelých.
Ale rovnako som beznádejne oddaná Pomáde.
V tej chvíli bolo jasné, že Julia je tá pravá.
Rozpoznal som to už z jej pohľadu.
- Chceš ma pobozkať, však? - Áno.
Počkať. Stop.
Pobozkal si ju? Len tak?
Dobre, nie. Len sa snažím urobiť to pútavejšie.
Viem, že vy decká potrebujete každé dve minúty niečo,
inak si začnete posielať emoji broskyne a baklažánu.
Ale cítil som spojenie.
No, kým to tu budeš vlastniť a povieš, že netreba,
musím sa vrátiť k práci.
Chceš radu zadarmo, synu?
Áno. Od vás veľmi rád.
Ak si chceš udržať túto prácu,
možno neflirtuj so šéfovým dievčaťom.
Čo to znamená? Kto je jej frajer?
Ak ťa to uteší, aj tak si nikdy nemal šancu.
Prestaň.
Neviem, Memo.
Asi toto miesto nie je také, ako som myslel.
Žartuješ?
Čo by mohlo byť lepšie ako toto?
Dobre, možno nie toto.
Ale máš životnú príležitosť.
Využi ju čo najviac!
Napríklad, vidíš túto super náušnicu?
Lupe ma nechala vybrať si niečo zo strát a nálezov,
lebo som jej dal jeden z maminých slávnych koláčov tortas.
Neveril by si, čo tam je.
Diamanty, kubánske cigary, prstene a leguán, ktorý…
A ty si si vybral náušnicu?
Presne!
Išiel som po nej, hneď ako som ju uvidel.
Tu sa plnia sny.
Ak sa teda zdá niečo nedosiahnuteľné,
siahni trochu ďalej.
Skvelá rada.
Strašná náušnica. Ale skvelá rada.
Nič v živote by nemalo byť také náročné.
Veľmi ma to mrzí.
Väčšinou ich podávajú otvorené.
Nuž, buď opatrná. Neporaň sa.
- Len cigaru. - Môžem, slečna Daviesová?
Neviem. Máš pri sebe náhradný otvárač na fľaše?
Doniesli vedro, no zdá sa, že nevieme nájsť otvárač.
Robí nejaké kúzlo?
Možno ju premení na margaritu.
Bravó.
Starý trik.
Funguje len v Mexiku.
Tu dole je dolár silnejší.
Vtipné.
- Je vtipný. - Je vtipný.
Si tu nový?
Toto je vlastne môj prvý deň.
No, tak to si začal úspešne.
Ľudia, toto je náš nový Héctor inšpektor.
Predstavujem vám…
Prepáč, ako sa voláš?
Máximo… Len Máximo.
Máximo, Len Máximo.
To je strašné. Zapracuj na tom.
Toto sú moji priatelia, Bennettovci.
Práve prišli až zo Schenectady.
Mohol by si ich, prosím, zaviesť do chatky?
- A dobre sa o nich postaraj. - Ďakujeme, Diane.
Vôbec nemáte za čo.
Čokoľvek, slečna Daviesová.
Spáliš sa.
- Ja vždy. - Aha.
A sme tu.
To je dokonalé.
Ach, zbožňujem to.
Poď si sadnúť.
Pomôžem ešte nejako?
Áno. Dali by sme si trávu.
Nie je problém.
Ako… Akože z golfového ihriska, alebo trávnika či…
Vtipné.
Nie. Myslela ganju. Joint.
Acapulské zlato. Comprende?
Á, rozumiem. Takže ma žiadate o drogy?
Áno.
Máme päť dní bez deciek
a chceme byť spečení.
Pomôžeš nám teda, Máximo,
alebo máme o to požiadať Héctora?
Potrebujete ma, pán Bennett?
Potrebujeme, Máximo?
Nie.
Kedy potrebujete tieto zdravotné pomôcky?
Sledovanie západu slnka v Acapulcu je neskutočným zážitkom.
A chceme byť odpálení, keď nastane.
Radšej si pohni. Lebo ak zmeškáme západ slnka,
bude to no bueno, amigo.
Dobre, hneď som späť.
Zrazu som sa ocitol v strašnej situácii, Hugo.
Ak by som nepomohol priateľom majiteľky, mohli by ma vyhodiť.
Ak by ma chytili s drogami, tiež by ma mohli vyhodiť.
Musel som to veľmi dôkladne naplánovať.
Ahoj, Beto. Som Máximo. Som tu nový.
Nejakí hostia ma požiadali, aby som im niečo priniesol.
Á, jedálny lístok.
Toto asi nie je na lístku.
Je to rastlina, ale nemôžem povedať aká.
Chápem.
- Javier! Poď sem. - Čo je, Beto?
Počuj, tu Máximo potrebuje rastlinu,
ale nevie, ako sa volá.
Izbová či vonkajšia rastlina?
Nevie…
Ide skôr o bylinkovú oblasť. Upokojuje…
Á. Jasné.
Juanita! Poď sem!
Juanita rada mieša rôzne ľadové čaje.
- Aká je to príchuť? - Nie, nie je to vlastne čaj.
Väčšinou. A možno to úplne nie je…
- uznávané. - To je ťažké.
Fakt hlavolam.
Dobre, len aby sme boli na rovnakej vlne,
je to rastlina, ale nevieme aký druh.
A je to bylinka, ale nie je to čaj.
- Bazalka! - Estragón.
- Koriander! - Bazalka.
- Prepáčte, chyták. - Koriander!
Všetci máte pravdu! Juchú!
Rád šikanujem nových.
Hej.
Memo! Mám problém.
Musím zohnať trávu pre Dianiných priateľov, inak ma vyhodí.
Ale netuším, kde ju zohnať.
Čo mám urobiť?
No, možno má nejakú Lupe v stratách a nálezoch.
Počkám tu.
Dobrý, Lupe.
Volám sa Máximo, som Memov najlepší kamarát.
Nemáte náhodou nejakú marihuanu v stratách a nálezoch?
Nie, hej. Hej, nejakú mám.
Čo mi za ňu dáš?
Len dnes ráno mi účtovník Jorge
dal zub za Rolexky.
Na čo ste chceli jeho zub?
Na zube mi nezáleží.
Chcela som len vedieť, ako veľmi chce to, čo som mala.
No nemám pre vás žiadne cennosti.
Mám iba zopár mincí, nejaké stravné lístky,
otcov prívesok…
Ukáž mi ho.
A aký dôležitý je pre teba ten náhrdelník, chlapče?
Veľmi. Viac než si dokážete predstaviť.
Daj mi ho.
Nie. Toto?
Hej.
To nechcete. Čo tak zub? Tento ani nepoužívam.
Ponuka skončí o tri…
Prosím vás, Lupe, hocičo iné.
Dva…
Prosím vás. Nerobte mi to.
Jedna…
Nech sa páči. V predstihu.
Výborne, Máximo.
Dobrá práca, kamoško.
Dúfam, že si pochutnáte.
Nemohol som uveriť, čo som urobil.
Všetky mamine obavy sa naplnili už v prvý deň.
Cítil som sa hrozne.
Máximo.
Tak?
Aký bol prvý deň?
Nie super.
Musel som urobiť…
nejaké zlé veci.
Ty? Hej, jasné.
Aké „zlé veci“ si musel urobiť?
Vymenil som otcov prívesok za drogy pre hostí.
Ale hovno!
A mama vraví, že ja som problémové dieťa?
Cítim sa hrozne, ale nemal som na výber.
Teda áno, mal som na výber, ale nechcel som dostať padáka.
Sara, myslíš, že som zlý človek?
Nie.
Otravný? Áno. Ale zlý? Ani trochu.
Viem, že nech sa tam stane čokoľvek,
robíš to len preto, aby sme mali lepší život.
A možno kabriolet.
Hej, aj to.
Vďaka.
- Takže aké drogy? - A končíme.
Máximo.
Si v poriadku?
Áno. Len…
Neviem, či sa tu cítim príjemne.
Asi som mal v mysli predstavu,
aké bude pracovať na takomto mieste.
Ale je to…
Nie je to ono.
Rozumiem.
Ako ste to dokázali?
Teda, veci, ktoré ste museli vidieť
a zúčastňovať sa na nich za tie roky.
Pracovať v tomto letovisku bolo pre mňa tou najväčšou poctou.
Dalo mi hrdosť. Zmysel.
A dostatok peňazí, aby som manželke a synovi dal lepší život.
No v dôsledku mojej oddanosti k tomuto miestu…
som tiež obetoval viac, akoby som si dokázal predstaviť.
A napriek tomu sa stále cítim šťastne, vždy keď som tu.
Zdá sa, že ste obetovali veľa, aby ste pracovali v Las Colinas.
Každý sen má svoju cenu.
Bol som ochotný zariskovať.
Čo ty?
Ďakujem za túto neuveriteľnú príležitosť, slečna Daviesová.
Prácou tu sa mi splnil sen.
- Nemyslím ale, že môžem… - Tu je!
Máximo, Len Máximo.
Asi sa mi to meno začína páčiť.
Dobré ráno, pán a pani Bennettovci.
Ak dovolíte, rád by som sa porozprával so slečnou Daviesovou.
Diane, tento chlapík je úžasný.
Skutočný poklad.
Tak tvrdo pracuje, je oddaný…
- Niečo malé od nás. - Ďakujem.
Dvesto dolárov?
Zaslúžiš si ich.
Naozaj.
Máximo.
Chceš mi niečo povedať?
Išlo o rozhodujúci moment v mojom živote, Hugo.
Peniaze alebo moje zásady?
Späť na autobusovú zastávku alebo krok do neznáma?
Mamine uznanie
alebo celková finančná budúcnosť rodiny.
Prekvapenie!
- Čo sa deje? - Čo je to?
Nepotrebujem ich.
Aspoň si ich vyskúšaj. Kvôli mne.
Čo myslíš?
Myslím… že opäť vidím.
Máximo, ty si fešák!
Sara!
Prečo si tak čudne oblečená?
Á, super, Máximo. Mama opäť vidí.
Máximo, tie okuliare vyzerajú draho. Odkiaľ ich máš?
Vravel som, že v tej práci môžem zarobiť dobré prachy.
Tieto okuliare sú však iba rýchle riešenie.
Stále ťa musíme zobrať ku skutočnému očnému.
Máximo, teraz, keď sa ti môžem pozrieť priamo do očí,
povedz mi pravdu.
Zarobil si tie peniaze…
niečím, na čo by som nebola hrdá?
Mami, vieš, že ti neviem klamať.
Vôbec nie.
A tak sa začala celá moja cesta.
Počkať. To ale nemôže byť celý príbeh.
Chcem počuť viac.
Čo sa napríklad stalo s Juliou?
A abuelitiným zrakom.
A tvojou prácou, keďže si teraz očividne obľúbencom Diane.
Aha, komu sa narodeninový darček nakoniec páči.
Poď za mnou.
Čo to je?
Odpovede na tvoje otázky.
Na.
Teda, to je hrubá kniha.
Povedal som jej to isté.
Hugo, chlapče.
Život sa často nečakane vyvinie.
Máximo. Máximo.
- Čo je to? - Hovorí sa tomu kniha.
Áno, to ešte viem.
Prečo ju dávaš mne?
Myslela som, že si si chcel prečítať klasiku.
A ak sa ti bude páčiť, môžeme založiť čitateľský klub, alebo tak.
Vždy sú také hrubé?
Máš šťastie, že ti nedávam Vojnu a mier.
Pozri sa ale dnu.
MÁXIMO – VITAJ V LAS COLINAS! JULIA
Ďakujem.
Je to veľmi milé.
Do konca týždňa si prečítaj prvú kapitolu,
lebo bude aj písomka.
Memo, pracovať tu nám prospeje, však?
To si píš.
Lupe povedala, že na narodeniny si tu môžem oprať vlastné veci.
Vravím ti.
Jedného dňa si kúpim jedno z tých sídiel na kopcoch
a ty si kúpiš jedno veľa mňa.
A ja, ty, moja mama, Sara, tvoja rodina,
podľa výberu sesternice,
a Julia budeme žiť šťastne až do smrti.
To je možné. Asi nie tá časť s Juliou,
- no zvyšok by mohol vyjsť. - Prečo to vravíš?
Kvôli Chadovi? Kto je vlastne ten Chad?
Mami! Je tu auto!
Ďakujem, Chad.
Prosím, nevolaj ma mami pred hosťami.
Povedal práve Diane mami?
Ak áno, tak by to znamenalo, že frajer dievčaťa, ktoré sa mi páči,
je tiež syn majiteľky letoviska.
A to je no bueno, amigo.
V letovisku nemáme hovoriť po španielsky, pamätáš?
Preklad titulkov: Jozef Ferencz